Winifred Fortescue

Roedd  Winifred Fortescue (7 Chwefror 1888 – 9 Ebrill 1951) yn awdur ac actores Seisnig. Roedd yn wraig i Syr John Fortescue, llyfrgellydd ac archifydd Castell Windsor ac yn hanesydd oedd yn arbenigo ar hanes Byddin Prydain. O 1926 roedd yn cael ei hadnabod wrth y teitl  Winifred, Bonesig Fortescue,  pan gafodd ei ŵr ei urddo'n farchog.Escape to Provence - Bywgraffiad o Winifred Fortescue gan Maureen Emerson. ISBN 9780955832109

 Bywgraffiad 
Roedd y Fonesig Fortescue (ganwyd Winifred Beech ym 1888) yn ferch i'r Parchedig Howard Beech, Rheithor Great Bealings (o 1886). Addysgwyd hi gartref yn bennaf,  ond pan oedd hi'n 16 oed awgrymodd meddyg ei bod yn dioddef o "newyn deallusol", a phenderfynwyd rhoi addysg fwy ffurfiol iddi Dechreuodd mynychu Ysgol Old Cedar House, Slough. Yn ddiweddarach trosglwyddodd yr ysgol i Lundain a daeth yn Wentworth Hall, Mill Hill. Yna mynychodd Ysgol Ddramatig FR Benson i gael ei hyfforddi ar gyfer y llwyfan. Dec ei yrfa fel actores gan berfformio yng nghwmni Syr Herbert Tree, ac yn ddiweddarach bu'n serennu yn The Passing of the Third Floor Back gan Jerome K. Jerome.

Ym 1914 priododd â John Fortescue, er ei fod 28 mlynedd yn iau nag ef. Fe roddodd y gorau i’w gyrfa lwyfan a dechreuodd busnes addurno mewnol a dylunio gwisgoedd nes i salwch ei gorfodi i roi’r gorau iddi. Yna dechreuodd ysgrifennu ar gyfer Punch, y Daily Chronicle a The Evening News, ac yna dechreuodd Dudalen Merched ar gyfer y Morning Post.

Yn ystod y Rhyfel Byd Cyntaf, bu Winifred Fortescue yn gweithio gyda milwyr clwyfedig yn Windsor ac yn Llundain, tra bu John yn gweithio ar hanes swyddogol 'dros dro' y rhyfel.Fortescue (née Beech), Winifred, Lady Fortescue (1888–1951), author. Oxford Dictionary of National Biography. Adalwyd 1 Gorffennaf 2020

Yn y 1930au symudodd Syr John a'r Fonesig Fortescue i Profens yn Ffrainc, lle dechreuodd  ysgrifennu llyfrau. Ei llyfr cyntaf oedd Perfume from Provence.Gwefan 'Perfume from Provence - bywgraffiad adalwyd] 2 Gorffennaf 2020 Ysgrifennodd nifer o lyfrau eraill yno. Bu farw ei gŵr o fewn 2 flynedd iddynt symud i Ffrainc ond arhosodd Winifred yno hyd ei orfodi i ffoi wedi goresgyniad yr Almaenwyr yn ystod yr Ail Ryfel Byd.

Marwolaeth
Dychwelodd i Ffrainc ar ddiwedd y rhyfel a bu farw yn Opio, Profens a chladdwyd ei gweddillion yno.Find a Grave Memorial 6901736 Lady Winifred Fortescue

 Llyfryddiaeth 

 1935    Perfume from Provence
 1937    Sunset House
 1939    There's Rosemary, There's Rue
 1941    Trampled Lilies
 1943    Mountain Madness
 1948    Beauty for Ashes
 1950    Laughter in Provence

Cyfeiriadau

Categori:Genedigaethau 1888
Categori:Marwolaethau 1951
Categori:Actorion benywaidd yr 20fed ganrif o'r Deyrnas Unedig
Categori:Actorion theatr o'r Deyrnas Unedig
Categori:Llenorion benywaidd yr 20fed ganrif o'r Deyrnas Unedig
Categori:Merched a aned yn y 1880au